stanford-oval/wikipedia huggingface dataset:
พุทธมณฑลจังหวัดอุตรดิตถ์

| พุทธมณฑลจังหวัดอุตรดิตถ์ |
| --- | --- |
พระสัมพุทธมุนีสิริอุตรดิตถ์มหาปฏิมากร (องค์พระประธานพุทธมณฑลอุตรดิตถ์)

ชื่อสามัญ: พุทธมณฑลจังหวัดอุตรดิตถ์
ที่ตั้ง: 285 หมู่ที่ 4 ถนนสัมพุทธปูชนีย์ 1 ตำบลคุ้งตะเภา อำเภอเมือง จังหวัดอุตรดิตถ์ 53000
ประเภท: พุทธมณฑลจังหวัด
พระประธาน: พระสัมพุทธมุนีสิริอุตรดิตถ์มหาปฏิมากร (นามประทานจากสมเด็จพระสังฆราช)
พระพุทธรูปสำคัญ: พระปฏิมาศิลาแกะสลัก ปางประสูติ (สูง 3 ม.), ปฐมเทศนา (สูง 3 ม.), ปรินิพพาน (ยาว 3 ม.) และพระพุทธสตปฏิมา (หน้าตัก 1 ม.) จำนวน 150 องค์
ความพิเศษ: สวนสังเวชนียสถาน 4 ตำบล, ต้นพระศรีมหาโพธิ์จากพุทธคยา, ต้นอานันทโพธิ์จากวัดพระเชตวันมหาวิหาร, ต้นสาละอินเดีย, องค์พระประธานประดิษฐานพระบรมสารีริกธาตุ จากสมเด็จพระสังฆราชเจ้า กรมหลวงวชิรญาณสังวร, สมเด็จพระสังฆนายกแห่งสหภาพพม่า และจากสาธารณรัฐอินเดีย
กิจกรรม: กิจกรรมในวันสำคัญทางพระพุทธศาสนา, กิจกรรมวันสำคัญและประเพณีต่าง ๆ
 สถานีย่อยพระพุทธศาสนา
พุทธมณฑลจังหวัดอุตรดิตถ์ เป็นสถานที่สำคัญทางพุทธศาสนา อยู่ในอำเภอเมืองอุตรดิตถ์ จังหวัดอุตรดิตถ์ มีเนื้อที่ 72 ไร่  สร้างขึ้นเพื่อถวายเป็นพุทธบูชา ฉลองวาระพุทธชยันตี 2600 ปี แห่งการตรัสรู้ เริ่มดำเนินการเมื่อ พ.ศ. 2549 ปัจจุบันมีพระพุทธรูปปางตรัสรู้ ขนาดหน้าตัก 10 เมตร เป็นพระประธานประจำพุทธมณฑลจังหวัดอุตรดิตถ์ ซึ่งได้รับประทานนามจากเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก พระพุทธรูปองค์นี้สร้างเสร็จและฉลอง เมื่อ พ.ศ. 2563 คราวสมโภชวัดคุ้งตะเภาครบ 250 ปี
พุทธมณฑลอุตรดิตถ์ในปัจจุบันนอกจากจะเป็นศูนย์รวมการจัดกิจกรรมทางพระพุทธศาสนาและจัดประเพณีกิจกรรมต่าง ๆ แล้ว ยังเป็นสวนสาธารณะเขตอภัยทานติดริมแม่น้ำน่าน ซึ่งเป็นแหล่งเรียนรู้ทางพุทธประวัติขนาดใหญ่ ที่เปิดให้ประชาชนทั่วไปเข้าไปพักผ่อนได้อีกด้วย
ประวัติ

สถานที่ตั้งพุทธมณฑลจังหวัดอุตรดิตถ์ อยู่ในอาณาบริเวณปริมณฑลเมืองฝางสวางคบุรี ซึ่งเป็นเมืองโบราณที่มีความสำคัญทางพระพุทธศาสนา มาตั้งแต่สมัยกรุงสุโขทัยเป็นราชธานี เนื่องจากเป็นเมืองที่ตั้งของพระบรมธาตุฝาง ซึ่งเป็นสถานที่ประดิษฐานพระทันตธาตุขององค์สมเด็จพระสัมมาสัมพุทธเจ้า ตามความในพงศาวดารเหนือ ปัจจุบันบริเวณเมืองฝางสวางคบุรีคือที่ตั้งของตำบลคุ้งตะเภา ตำบลผาจุก และบางส่วนของตำบลป่าเซ่า รวมถึงบึงทุ่งกะโล่ ซึ่งเป็นแหล่งกักเก็บน้ำขนาดใหญ่ของเมืองสวางคบุรีมานับแต่โบราณ
ประวัติ > การจัดหาสถานที่ตั้งพุทธมณฑลจังหวัด

คณะรัฐมนตรีไทย ในสมัยของทักษิณ ชินวัตร ได้มีมติเมื่อวันที่ 20 เมษายน พ.ศ. 2547 เห็นชอบเกี่ยวกับการส่งเสริมพระพุทธศาสนาตามที่นายกรัฐมนตรีเสนอ โดยให้มีการจัดตั้งพุทธศาสนสถานที่มีลักษณะเดียวกับพุทธมณฑลในส่วนภูมิภาคให้แพร่หลายเพิ่มขึ้น โดยอาจใช้พื้นที่สวนสาธารณะ ที่วัด ที่ศาสนสมบัติกลาง ที่สาธารณสมบัติของแผ่นดิน หรือที่เอกชน  ซึ่งยินดีให้ใช้ประโยชน์ และสถานที่ดังกล่าวควรเน้นการเป็นสวนสาธารณะที่สงบ ร่มรื่น ราษฎรใช้ออกกำลังกาย เป็นสถานที่พักผ่อนหย่อนใจ สามารถใช้ประกอบพิธีการทางพุทธศาสนา ประชุมปรึกษาเรื่องทางศาสนา และใช้เป็นสถานที่แสดงธรรมได้ โดยรัฐจะสนับสนุนทางคณะสงฆ์หรือท้องถิ่นในส่วนของงบประมาณ จากนั้นในการประชุมมหาเถรสมาคม ครั้งที่ 21/2548 เมื่อวันที่ 9 กันยายน 2548 ได้มีมติที่จะสนับสนุนการจัดสร้างพุทธมณฑลจังหวัดตามนโยบายของรัฐบาล
ในปี พ.ศ. 2549 ท่านเจ้าคุณพระสิทธิญาณมุนี (อุดม เขมธัมมมหาเถระ) เจ้าคณะอำเภอเมืองอุตรดิตถ์ในสมัยนั้น จึงได้ดำริร่วมกับคณะสงฆ์จังหวัดอุตรดิตถ์ และพุทธศาสนิกชน ดำเนินการจัดหาสถานที่เพื่อจัดสร้างพุทธมณฑลจังหวัดอุตรดิตถ์ เพื่อเป็นสถานที่ถวายเป็นพุทธบูชาในนามของศูนย์กลางในระดับจังหวัด ที่สามารถใช้จัดกิจกรรมทางพระพุทธศาสนา ทั้งด้านการศึกษา อบรม ปฏิบัติธรรม การเผยแพร่พระพุทธศาสนาสู่เยาวชน และประชาชนทั่วไป โดยมุ่งหวังให้มีลักษณะเหมือนกับพุทธมณฑล จังหวัดนครปฐม
อย่างไรก็ดี ก่อนหน้านั้นในปี พ.ศ. 2548 ภาคส่วนราชการในจังหวัดอุตรดิตถ์ ได้ริเริ่มนโยบายโครงการพัฒนาบึงทุ่งกะโล่ ให้เป็นศูนย์การศึกษา กีฬา และนันทนาการ โดยมีหน่วยงานราชการในจังหวัดขอใช้หลายหน่วยงาน เช่น มหาวิทยาลัยราชภัฏอุตรดิตถ์ สำนักงานพระพุทธศาสนาจังหวัดอุตรดิตถ์ จึงได้ดำเนินการขอใช้พื้นที่ และได้รับจัดสรรที่ดินในบึงกะโล่ จำนวน 150 ไร่ รวมถึงได้ดำเนินการออกแบบแผนผังโดยสำนักงานโยธาธิการและผังเมืองจังหวัดอุตรดิตถ์ ซึ่งได้มีการดำเนินการจัดสร้างวัตถุมงคลรูปหล่อลอยองค์ พระฝางทรงเครื่อง เนื้อกะไหลทอง จำนวน 6,300 องค์ ในพิธีอัญเชิญพระฝางทรงเครื่องจำลองประดิษฐาน ณ วัดพระฝางสวางคบุรีมุนีนาถ ตำบลผาจุก ในปี พ.ศ. 2551 และได้เข้าดำเนินการปรับพื้นที่บางส่วนเพื่อเตรียมจัดสร้างพุทธมณฑลจังหวัด โดยมีผู้ว่าราชการจังหวัดอุตรดิตถ์ เป็นประธานในพิธี
ต่อมาภาคส่วนในชุมชนรอบบึงกะโล่ได้ยื่นคัดค้านโครงการของจังหวัด จึงได้ร้องศาลปกครองเป็นเหตุให้การดำเนินการในพื้นที่บึงกะโล่ต้องหยุดลง ทำให้คณะสงฆ์จังหวัดอุตรดิตถ์ และหน่วยงานที่เกี่ยวข้อง ต้องยุติการจัดสร้างพุทธมณฑลจังหวัดในพื้นที่บึงทุ่งกะโล่ ต่อมาในปี พ.ศ. 2559 ได้มีความพยายามในการดำเนินการขอใช้พื้นที่สาธารณประโยชน์ม่อนไม้ซาง ตำบลบ้านด่านนาขาม อำเภอเมืองอุตรดิตถ์ โดยมีเทศบาลตำบลบ้านด่านนาขาม เป็นหน่วยงานขอใช้ที่ดิน จากที่ดินสาธารณประโยชน์ และที่ สปก. จำนวนเนื้อที่ 105 ไร่ 2 งาน 2 ตารางวา โดยใช้คำว่า "พุทธอุทยานเฉลิมพระเกียรติจังหวัดอุตรดิตถ์" แทนพุทธมณฑลจังหวัด ซึ่งมีอาจารย์วนิดา พึ่งสุนทร เป็นผู้ออกแบบก่อสร้าง แต่การดำเนินการไม่คืบหน้า เนื่องจากเป็นพื้นที่ทับซ้อนระหว่างที่ดินสาธารณประโยชน์ (นสล.) และพื้นที่ ส.ป.ก. และได้รับอนุญาตจากสำนักงานปฏิรูปที่ดินให้ใช้พื้นที่ Rest Area ที่จอดรถยนต์ เพียง 14 ไร่ เท่านั้น รวมถึงการขาดทุนดำเนินการจัดสร้างถาวรวัตถุต่างๆ ตามแผนงานให้แล้วเสร็จ ทำให้ปัจจุบันในปี พ.ศ. 2563 พื้นที่ดังกล่าวคงอยู่ในการดูแลของเทศบาลตำบลด่านนาขามในนาม "สวนสาธารณะเทศบาลตำบลบ้านด่านนาขาม (ม่อนไม้ซาง)"
สิ่งก่อสร้าง

พื้นที่ในพุทธมณฑลจังหวัดอุตรดิตถ์ได้รับการออกแบบโดยมุ่งเน้นให้เป็นแหล่งเรียนรู้พุทธประวัติ โดยประกอบไปด้วยลุมพินีวันสรณียสถาน (โซน 1), สัมพุทธมุนีโพธิสถาน (โซน 2), สารนาถสรณียสถาน (โซน 3), เวฬุวันภาวนาสถาน (โซน 4), ชีวกัมพวันภาวนาสถาน (โซน 5), เชตวันภาวนาสถาน (โซน 6), บุพพารามภาวนาสถาน (โซน 7), สังฆิกาวาส (โซน 8), สาลวโนทยานสรณียสถาน (โซน 9), ศาลาจีรปุญญานุศาสก์ (โซน 10), เนินสวนสน (โซน 11) และลานมะเดื่อท่าน้ำเขตอภัยทาน (โซน 12) โดยมีพระสัมพุทธมุนีสิริอุตรดิตถ์มหาปฏิมากร เป็นจุดศูนย์กลางของพุทธมณฑลจังหวัดอุตรดิตถ์
สิ่งก่อสร้าง > พระประธานพุทธมณฑลจังหวัดอุตรดิตถ์

บทความหลัก: พระสัมพุทธมุนีสิริอุตรดิตถ์มหาปฏิมากร
พระสัมพุทธมุนีสิริอุตรดิตถ์มหาปฏิมากร หรือชื่อที่นิยมเรียกติดปากของคนในพื้นที่ว่า หลวงพ่อใหญ่พระสัมพุทธมุนี, หลวงพ่อใหญ่ทรงกลดปาฏิหาริย์ เป็นพระพุทธรูปปางมารวิชัยขนาดใหญ่ ประดิษฐานอยู่ ณ พุทธมณฑลจังหวัดอุตรดิตถ์ วัดคุ้งตะเภา อ.เมือง จ.อุตรดิตถ์  สร้างด้วยคอนกรีตเสริมเหล็ก ปลายพระเกศบุด้วยแผ่นทองคำจังโก มีความสูงจากฐานองค์พระถึงยอดพระเกศ 19 เมตร เทียบเท่ากับตึก 8 ชั้น และมีความกว้างของหน้าตัก 10 เมตร ปัจจุบันเป็นพระพุทธรูปที่สูงที่สุดในอำเภอเมืองอุตรดิตถ์
สิ่งก่อสร้าง > สังเวชนียสถาน 4 ตำบล (จำลอง)

เป็นส่วนภูมิทัศน์ธรรมชาติในพื้นที่พุทธมณฑลจังหวัดอุตรดิตถ์ แบ่งเป็น 4 โซน โดยในแต่ละโซน มีการปลูกต้นไม้ที่เกี่ยวข้องกับเหตุการณ์ในพุทธประวัติ โดยแบ่งเป็น
สิ่งก่อสร้าง > สังเวชนียสถาน 4 ตำบล (จำลอง) > โซนประสูติ (สวนลุมพินีวันสรณียสถาน)

อยู่บริเวณสวนป่าสาละลังกา ด้านหน้าทางเข้าพุทธมณฑลจังหวัดอุตรดิตถ์ ประดิษฐานพระปฏิมาปางประสูติแกะสลักจากหินทรายใหญ่ที่สุดในจังหวัดอุตรดิตถ์ ความสูง 3 เมตร พร้อมดอกบัวแกะสลักจากหินทราย 7 ดอก เส้นผ่านศูนย์กลาง 80 ซม.
สิ่งก่อสร้าง > สังเวชนียสถาน 4 ตำบล (จำลอง) > โซนตรัสรู้ (สวนสัมพุทธมุนีโพธิสถาน)

อยู่บริเวณโดยรอบองค์พระประธาน หน้าตัก 10 เมตร ด้านซ้ายปลูกต้นพระศรีมหาโพธิ์ ซึ่งพระสมุห์สมชาย จีรปุญฺโญ เจ้าอาวาสวัดคุ้งตะเภา นำเมล็ดสืบสันตติพันธ์มาจากพุทธคยา ประเทศอินเดีย ด้านขวาปลูกต้นพระอานันทโพธิ์ ซึ่งพระครูธรรมธรเทวประภาส รองเจ้าอาวาสวัดคุ้งตะเภา นำเมล็ดสืบสันตติพันธ์มาจากวัดพระเชตวันมหาวิหาร เมืองสาวัตถี ประเทศอินเดีย
สิ่งก่อสร้าง > สังเวชนียสถาน 4 ตำบล (จำลอง) > โซนแสดงปฐมเทศนา (สวนสารนาถสรณียสถาน)

อยู่บริเวณก่อนถึงองค์พระประธาน หน้าตัก 10 เมตร ประดิษฐานพระพุทธรูปแกะสลักจากหินทราย ปางทรงแสดงปฐมเทศนาโปรดเหล่าเบญจวัคคีย์ ขนาดความสูง 3 เมตร ด้านหลังเป็นสวนกวางมฤคทายวันจำลอง เขตอภัยทาน
สิ่งก่อสร้าง > สังเวชนียสถาน 4 ตำบล (จำลอง) > โซนปรินิพพาน (สวนสาลวโนทยานสรณียสถาน)

อยู่บริเวณหลังองค์พระประธาน หน้าตัก 10 เมตร ประดิษฐานพระพุทธรูปแกะสลักจากหินทราย ปางปรินิพพานทรงนอนตะแคงขวาในท่ามหาปรินิพพาน ขนาดความยาว 4 เมตร สูง 1.5 เมตร ด้านหลังเป็นสวนสาละอินเดีย ซึ่งเป็นต้นไม้มีพันธ์ตรงตามพุทธประวัติ และเป็นต้นที่สืบสันตติพันธ์มาจากสาละอินเดียต้นแรกที่นำมาปลูกในประเทศไทย โดยได้รับสนับสนุนกล้าพันธ์จากหัวหน้าสถานีวนวัฒนวิจัยงาว กรมป่าไม้ กระทรวงทรัพยากรธรรมชาติและสิ่งแวดล้อม จำนวน 20 ต้น ซึ่งเป็นต้นที่เพาะเลี้ยงเนื้อเยื่อโดยใช้ตาของต้นสาละอินเดียดั้งเดิมที่สืบจากต้นแรกในไทย ตามโครงการต้นสาละอินเดียเฉลิมพระเกียรติถวายพระกุศลสมเด็จพระสังฆราชเจ้า กรมหลวงวชิรญาณสังวร ปลูกเมื่อ พ.ศ. 2562
สิ่งก่อสร้าง > พระพุทธสตปฏิมา 150 องค์

พระพุทธรูปจำนวน 150 องค์ ในพื้นที่พุทธมณฑลจังหวัดอุตรดิตถ์ เป็นพระพุทธรูปปางสมาธิศิลปะแบบคันธาระ ซึ่งจำลองมาจากพระพุทธศรีรัตนคันธาระมงคล อายุ 1,800 ปี มีขนาดหน้าตักองค์ละ 1 เมตร สูง 1.5 เมตร ประดิษฐานอยู่สองข้างทางเข้าสู่องค์พระประธานพุทธมณฑลจังหวัดอุตรดิตถ์ จัดสร้างขึ้นด้วยความศรัทธาของคณะสงฆ์จังหวัดอุตรดิตถ์ทั้งสองนิกาย โดยมีพระปัญญากรโมลี เจ้าคณะจังหวัดอุตรดิตถ์ (มหานิกาย) เจ้าอาวาสวัดท่าไม้เหนือ และพระวินัยสาทร เจ้าคณะจังหวัดอุตรดิตถ์-สุโขทัย (ธรรมยุติกนิกาย) เจ้าอาวาสวัดพระแท่นศิลาอาสน์พระอารามหลวง เป็นประธานฝ่ายสงฆ์จัดสร้าง และมีรองผู้ว่าราชการจังหวัดอุตรดิตถ์ หน่วยงาน ภาคส่วนราชการ สถานศึกษา รวมถึงพ่อค้าประชาชนในจังหวัดอุตรดิตถ์และใกล้เคียง เป็นเจ้าภาพจัดสร้าง เริ่มจัดสร้างในกลางปี พ.ศ. 2563 และแล้วเสร็จทั้ง 150 องค์ ในปีเดียวกัน
สิ่งก่อสร้าง > ถนนสัมพุทธปูชนีย์

ภายในพื้นที่พุทธมณฑลจังหวัดอุตรดิตถ์ มีการจัดสร้างถนนจำนวน 1 เส้น กว้าง 5 เมตร ความยาวจากต้นทางบริเวณสวนลุมพินีวันสรณียสถาน (โซนประสูติ) จนถึงสวนสาลวโนทยานธรรมสถาน (โซนปรินิพพาน) ริมแม่น้ำน่านท่าน้ำเขตอภัยทาน มีความยาวกว่า 1 กิโลเมตร โดยระยะจากโซนประสูติจนถึงโซนตรัสรู้ตลอดสองข้างทางนั้น ประดิษฐานพระพุทธสตปฏิมา จำนวนกว่า 150 องค์ โดยมีองค์พระประธานพุทธมณฑลจังหวัดอุตรดิตถ์ ประดิษฐานอยู่กลางวงเวียนบริเวณโซนตรัสรู้ โดยถนนเส้นนี้จัดสร้างในปี พ.ศ. 2559 ส่วนชื่อถนนสัมพุทธปูชนีย์ ได้มาจากพระนามขององค์พระประธานที่ได้รับประทานพระนามมาจากสมเด็จพระสังฆราชในปี พ.ศ. 2563
สิ่งก่อสร้าง > หอประชุมสงฆ์

เป็นอาคารสองชั้น สร้างแบบสถาปัตยกรรมไทยตามแบบศาลาโปร่ง ภายในปูด้วยแผ่นไม้เนื้อแข็ง หลังคามุงด้วยกระเบื้อง ภายใน ชั้น 1 ประดิษฐานพระพุทธรูปแกะสลักจากไม้ตะเคียนใหญ่ที่สุดในประเทศไทย ส่วนชั้นที่ 2 ประดิษฐานพระพุทธรูปแกะสลักจากไม้ตะเคียนท่อนเดียว ปางสมาธิ ขนาดหน้าตัก 1 เมตร ดำเนินการก่อสร้างตั้งแต่ปี พ.ศ. 2560 แล้วเสร็จในปี พ.ศ. 2563
สิ่งก่อสร้าง > อาคารประกอบ

บริเวณโดยรอบพื้นที่พุทธมณฑลจังหวัดอุตรดิตถ์ มีอาคารประกอบที่เนื่องด้วยการจัดกิจกรรมทางพระพุทธศาสนาหลายแห่ง เช่น ที่พักสงฆ์อาคันตุกะ อยู่ด้านหลังองค์พระประธานหน้าตัก 10 เมตร ในโซนสังฆาวาส มีลักษณะเป็นสถาปัตยกรรมประยุกต์หนึ่งชั้น จำนวน 4 หลัง สร้างเสร็จเมื่อ พ.ศ. 2563, พิพิธภัณฑ์พระพุทธศาสนา อยู่บริเวณใต้ฐานพระประธานพุทธมณฑลจังหวัดอุตรดิตถ์  แบ่งเป็น 3 ส่วน ส่วนแรกแสดงโบราณวัตถุต่าง ๆ ที่พบในพื้นที่ ส่วนที่ 2 จัดแสดงนิทรรศการพัฒนาการพระพุทธศาสนาในจังหวัดอุตรดิตถ์ ส่วนที่ 3 จัดแสดงรูปเหมือนพระเกจิเถราจารย์ในอดีต, วังปลาเขตอภัยทาน อยู่ด้านทิศตะวันตก ใช้เป็นท่าขึ้นลงเรือในแม่น้ำน่าน ใช้ประกอบกิจกรรมทางศาสนา ลอยกระทง และเป็นพื้นที่ส่วนแพปลาเขตอภัยทาน ซึ่งได้รับการประกาศให้เป็นเขตพื้นที่รักษาพันธุ์สัตว์น้ำในการดูแลของคณะกรรมการประมงประจำจังหวัดอุตรดิตถ์ และ ศาลาอำนวยการ อยู่บริเวณด้านข้างพระประธานพุทธมณฑลจังหวัดอุตรดิตถ์ ใช้เป็นที่รับบริจาค ขายดอกไม้ธูปเทียน และวัตถุมงคล
ระเบียงภาพ

พระสัมพุทธมุนีสิริอุตรดิตถ์มหาปฏิมากร พระประธานพุทธมณฑลจังหวัดอุตรดิตถ์ (นามประทานจากสมเด็จพระสังฆราช)
ถนนสัมพุทธปูชนีย์ ความยาวกว่า 1 กิโลเมตร
พระพุทธสตปฏิมาจำนวน 150 องค์
ถนนสัมพุทธปูชนีย์ ความยาวกว่า 1 กิโลเมตร
ประชาชนร่วมกิจกรรมในพื้นที่พุทธมณฑลจังหวัดอุตรดิตถ์
การเวียนเทียนเนื่องในวันสำคัญทางพุทธศาสนา
ดูเพิ่ม

พุทธมณฑล (ส่วนกลาง)
งานฉลอง 25 พุทธศตวรรษ
พุทธชยันตี 2600 ปี แห่งการตรัสรู้
เมืองสวางคบุรี (สถานที่ตั้งพุทธมณฑลจังหวัดอุตรดิตถ์)
วัดศักดิ์คุณาราม

| วัดศักดิ์คุณาราม |
| --- | --- |

ชื่อสามัญ: วัดศักดิ์คุณาราม, วัดหัวคู, วัดวินัยนิวาสประดิษฐ์, วัดวินัย
ที่ตั้ง: ตำบลพุมเรียง อำเภอไชยา จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศักดิ์คุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี มีเนื้อที่ 24 ไร่
ในบริเวณวัดศักดิ์คุณารามเคยเป็นสนามรบไทยกับพม่า ปรากฏหลักฐานคือคันคูรบหรือคูค่าย ประชาชนจึงเรียก วัดหัวคู ต่อมากรมพระยาวชิรญาณวโรรสได้เปลี่ยนชื่อวัดเป็น วัดวินัยนิวาสประดิษฐ์ เรียกสั้น ๆ ว่า วัดวินัย หลังจากนั้นพระปลัดศักดิ์ ได้มาเป็นเจ้าอาวาสและได้รับพระราชทานสมณศักดิ์เป็นพระครูคณานุกุล เมื่อท่านมรณภาพ คณะสงฆ์ได้เปลี่ยนชื่อวัดมาเป็น "วัดศักดิ์คุณาราม" สำนักงานพระพุทธศาสนาแห่งชาติระบุตั้งวัดเมื่อ พ.ศ. 2387 ได้รับพระราชทานวิสุงคามสีมาเมื่อ พ.ศ. 2389
อาคารเสนาสนะที่สำคัญ ได้แก่ อุโบสถที่มีหลังคาสองชั้นมุงกระเบื้อง พื้นคอนกรีตเสริมเหล็ก ฝาผนังครึ่งปูนครึ่งไม้ เสาประตูหน้าต่างทำด้วยไม้ ภายในอุโบสถประดิษฐานพระประธานทำด้วยปูนลงรักปิดทอง ปางประทานพร หน้าตักกว้าง 1.6 เมตร สูง 2.25 เมตร สร้างเมื่อ พ.ศ. 2389 และมีศาลาการเปรียญทรงไทย หลังคาสองชั้น เป็นอาคารชั้นเดียว สร้างเมื่อ พ.ศ. 2342
รายนามเจ้าอาวาส

พระครูคณานุกูล (ศักดิ์ ธมฺมรกฺขิโต) พ.ศ. 2453–2475
พระสมุห์ ชู เกสโร พ.ศ. 2476–2490
พระอธิการมหาพร้อม ญาณโสภโณ พ.ศ. 2490–2495
พระครูกิตติญาณโสภิต (มงคล ปิยสโภ) พ.ศ. 2496–
วัดเลียบ

วัดเลียบ สามารถหมายถึง
วัดราชบุรณราชวรวิหาร เขตพระนคร กรุงเทพมหานคร
วัดเลียบ จังหวัดขอนแก่น
วัดเลียบ จังหวัดนครราชสีมา
วัดเลียบ อำเภอชะอวด จังหวัดนครศรีธรรมราช
วัดเลียบ อำเภอพระพรหม จังหวัดนครศรีธรรมราช
วัดเลียบ จังหวัดบุรีรัมย์
วัดเลียบ จังหวัดปราจีนบุรี
วัดเลียบ จังหวัดปัตตานี
วัดเลียบ จังหวัดร้อยเอ็ด
วัดเลียบ จังหวัดเลย
วัดเลียบ อำเภอคลองหอยโข่ง จังหวัดสงขลา
วัดเลียบ อำเภอเมืองสงขลา จังหวัดสงขลา
วัดเลียบ อำเภอสิงหนคร จังหวัดสงขลา
วัดเลียบ จังหวัดสุรินทร์
วัดเลียบ อำเภอม่วงสามสิบ จังหวัดอุบลราชธานี
วัดเลียบ อำเภอเมืองอุบลราชธานี จังหวัดอุบลราชธานี
รายชื่ออักษรย่อของโรงเรียนในประเทศไทย/ต-ถ

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ต และ ถ
| --- | --- |
เนื้อหา:: ก ข ฃ ค ฅ ฆ ง จ ฉ ช ซ ฌ ญ ฎ ฏ ฐ ฑ ฒ ณ ด ต ถ ท ธ น บ ป ผ ฝ พ ฟ ภ ม ย ร ฤ ล ฦ ว ศ ษ ส ห ฬ อ ฮ
ถ

ถ.น. - โรงเรียนถาวรานุกูล จังหวัดสมุทรสงคราม
ถ.ป.ค. - โรงเรียนถ้ำปินวิทยาคม จังหวัดพะเยา
ถ.ป.ว. - โรงเรียนวัดถ้ำปลาวิทยาคม จังหวัดเชียงราย
ถ.พ.
โรงเรียนห้วยแถลงพิทยาคม จังหวัดนครราชสีมา
โรงเรียนถลางพระนางสร้าง จังหวัดภูเก็ต
โรงเรียนถนนหักพิทยาคม จังหวัดบุรีรัมย์
โรงเรียนถนอมพิศวิทยา กรุงเทพมหานคร
ถ.ร. - โรงเรียนถนอมราษฎร์บำรุง จังหวัดตาก
ถ.ว.
โรงเรียนเถินวิทยา จังหวัดลำปาง
โรงเรียนถ่อนวิทยา จังหวัดหนองคาย
ถ.อ. - โรงเรียนถิ่นโอภาสวิทยา จังหวัดแพร่
ถ.ช. - โรงเรียนบ้านกระถินหนองเครือชุด จังหวัดนครราชสีมา
วัดนางพญา (จังหวัดสุโขทัย)

| วัดนางพญา   (อุทยานประวัติศาสตร์ศรีสัชนาลัย) |
| --- | --- |
   พระวิหารและเจดีย์ประธานทรงลังกา ในเดือนธันวาคม พ.ศ. 2566

ข้อมูลทั่วไป
สถานะ: เปิดใช้งาน
ประเภท: วัด   โบราณสถานภายในกำแพงเมือง อุทยานประวัติศาสตร์ศรีสัชนาลัย
สถาปัตยกรรม: สถาปัตยกรรมสมัยสุโขทัย   สถาปัตยกรรมสมัยอยุธยา
เมือง: อำเภอศรีสัชนาลัย จังหวัดสุโขทัย
ประเทศ:  ประเทศไทย
เริ่มสร้าง: พุทธศตวรรษที่ 21
ในกำกับดูแลของ: กรมศิลปากร
ข้อมูลทางเทคนิค
โครงสร้าง: ศิลาแลงฉาบปูน
แหล่งมรดกโลกโดยยูเนสโก เกณฑ์พิจารณา: วัฒนธรรม: (i), (iii)    โบราณสถานที่ขึ้นทะเบียนโดยกรมศิลปากร เลขอ้างอิง: 0004282
วัดนางพญา เป็นโบราณสถานภายในกำแพงเมืองทางทิศตะวันออก อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย  ตั้งอยู่บนแนวแกนเดียวกันกับวัดสวนแก้วอุทยานใหญ่ และวัดเจดีย์เจ็ดแถว มีจุดเด่นคือกำแพงลวดลายปูนปั้นที่มีสภาพสมบูรณ์ ปรากฏอยู่บนผนังวิหารด้านตะวันตกเฉียงเหนือของวิหาร
ประวัติของวัดนางพญา

ประวัติของวัดแห่งนี้บอกไว้ว่า “นายเทียน ชาวบ้านในท้องถิ่นได้กราบทูลรัชกาลที่ 6 โดยอ้างเรื่องราวที่อ่านมาจากตำนานฉบับหนึ่งที่ไฟไหม้ไปแล้วว่า วัดนี้สร้างโดย นางพสุจเทวี ธิดาพระเจ้ากรุงจีน ซึ่งเป็นมเหสีของพระร่วง อย่างไรก็ตามไม่มีหลักฐานทางโบราณคดีสนับสนุนคำพูดดังกล่าว...”
สถาปัตยกรรม

วัดนางพญา มีบริเวณกว้างขวางพอสมควร ภายในวัดมีเจดีย์ทรงลังกาประกอบซุ้มเรือนธาตุเป็นประธาน ก่อด้วยศิลาแลงสูงใหญ่ และมีสภาพสมบูรณ์รอบฐานเจดีย์ มีเสาโคมไฟโดยตลอด มีบันไดขึ้นไปบนเจดีย์ และมีวิหารซึ่งขนาดเจ็ดห้อง ซึ่งเป็นผังที่นิยมสร้างกันในแบบสุโขทัยและสถาปัตยกรรมเมืองเหนือ ภายในวิหารตามเสาทุกด้านมีเทพพนมและลวดลายต่างๆ ทำด้วยสังคโลกไม่เคลือบ
จุดเด่นของวัดนี้คือมีผนังเหลืออยู่ด้านหนึ่งโดยมีลวดลายปูนปั้น (Stucco Decoration) ที่สวยงามอยู่ แต่ปัจจุบันหลุดลอกออกไปพอสมควรแล้ว ทั้งนี้มีการสร้างหลังคาสังกะสีคลุมผนังไว้อีกทีเพื่อการอนุรักษ์ ผนังดังกล่าวเป็นผนังที่ไม่มีหน้าต่าง แต่มีช่องอากาศตามแบบสุโขทัยและอยุธยาตอนต้น
ประติมากรรมปูนปั้นวัดนางพญา

ลายปูนปั้นที่วัดนางพญาประกอบด้วย รูปลวดลายกึ่งมนุษย์กึ่งวานรกำลังวิ่ง รูปลวดลายพรรณพฤกษาและรูปเทพพนม ซึ่งได้รับรูปแบบศิลปะเป็นอิทธิพลมาจากศิลปะล้านนาและศิลปะจีน
ระเบียงภาพ

ลายปูนปั้นบนผนังวิหารวัดนางพญา ในเดือนธันวาคม พ.ศ. 2566
แหล่งข้อมูลอื่น

| ด ค กอุทยานประวัติศาสตร์ศรีสัชนาลัย |
| --- | --- | --- |
| ในกำแพงเมือง |  วัดเจดีย์เจ็ดแถว  วัดสวนแก้วอุทยานใหญ่  วัดนางพญา  หลักเมือง  วัดสวนแก้วอุทยานน้อย  พระราชวัง  วัดเขาพนมเพลิง  วัดเขาสุวรรณคีรี  วัดช้างล้อม  ประตูดอนแหลม  ประตูรามณรงค์  ประตูผี  ประตูสามเกิด (ชนะสงคราม)  ประตูเตาหม้อ  ประตูไชยพฤกษ์  |  |
| เมืองเชลียง |  วัดพระศรีรัตนมหาธาตุเชลียง (วัดพระปรางค์)  วัดชมชื่น  วัดเจ้าจันทร์  วัดโคกสิงคาราม  กุฏิพระร่วง  วัดน้อยจำปี  |  |
| นอกกำแพงเมือง |  วัดเขาอินทร์  วัดเขาพระศรี  วัดเขารังแร้ง  วัดพญาดำ  วัดสระปทุม  วัดพรหมสี่หน้า  วัดราหู  วัดสระไข่น้ำ  วัดยายตา  วัดเขาใหญ่  วัดเจดีย์เจ็ดยอด  วัดเจดีย์เอน  วัดเขาแก้ว  วัดกุฎีราย  วัดหัวโขน  วัดกูบ  วัดเขาพระบาท  วัดป่าแก้ว  วัดร้าง  วัดน้อย  แก่งหลวง  บ่อแก้ว  บ่อทอง  ถนนพระร่วง  เตาทุเรียงป่ายาง  เตาทุเรียงเกาะน้อย  |  |
รายชื่อแคว้นของประเทศทาจิกิสถานเรียงตามดัชนีการพัฒนามนุษย์

นี่คือ รายชื่อแคว้นของประเทศทาจิกิสถานเรียงตามดัชนีการพัฒนามนุษย์ ใน พ.ศ. 2563 ซึ่งเป็นข้อมูลใน พ.ศ. 2561
| อันดับ> การพัฒนาสูง | แคว้น> การพัฒนาสูง | ดัชนีการพัฒนามนุษย์ (2561)> การพัฒนาสูง | ประเทศที่เทียบได้ (2561)> การพัฒนาสูง |
| --- | --- | --- | --- |
| 1 | นครดูชานเบ | 0.733 |  มองโกเลีย,  เลบานอน |
| 2 | นครฆูจันด์ | 0.713 |  ฟิลิปปินส์,  มอลโดวา |
การพัฒนาปานกลาง
| 3 | แคว้นซุฆด์ | 0.688 |  ปาเลสไตน์,  อิรัก |

| – |  ทาจิกิสถาน | 0.656 |  เอลซัลวาดอร์,  กาบูเวร์ดี |
| 4 | เขตภายใต้การบริหารของสาธารณรัฐ | 0.646 |  อินเดีย,  นามิเบีย |
| 5 | แคว้นฆัตลอน | 0.637 |  ฮอนดูรัส,  ติมอร์-เลสเต |
| 6 | แคว้นปกครองตนเองเคอฮิสทอนีบาดัฆชอน | 0.618 |  ภูฏาน,  บังกลาเทศ |
ดูเพิ่ม

รายชื่อประเทศเรียงตามดัชนีการพัฒนามนุษย์
รักจริงจัง

| "รักจริงจัง"> เพลงโดยพอส |
| --- | --- |
วางจำหน่าย: 19 สิงหาคม พ.ศ. 2560
แนวเพลง: อะคูสติกป็อป
ความยาว: 4:21
ค่ายเพลง: มีเรคคอร์ดส (มิวสิกมูฟเอนเตอร์เทนเมนต์)
ผู้ประพันธ์เพลง: ฟองเบียร์ (ปฏิเวธ อุทัยเฉลิม)
โปรดิวเซอร์: นรเทพ มาแสง

มิวสิกวิดีโอ
"รักจริงจัง" ที่ยูทูบ
 
รักจริงจัง เป็นซิงเกิลของวงพอส ในปี พ.ศ. 2560 แต่งเนื้อร้อง - ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย พลกฤษณ์ อินทรสมบัติ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์
สำหรับมิวสิกวีดิโอเพลงนี้ มี ฟิลลิปส์ ทินโรจน์ ได้ผู้ชนะแคมเปญจาก The Face Men Thailand มาถ่ายทอดในมิวสิกวีดิโอนี้
ผู้มีส่วนร่วมทำเพลง

ประภาพ ตันเจริญ (เฟ้น) – ร้องนำ
พลกฤษณ์ วิริยานุภาพ (เอ) – กีต้าร์ เรียบเรียง
นรเทพ มาแสง (นอ) – เบส โปรดิวเซอร์
นิรุจ เดชบุญ (บอส) – กลอง
ฟองเบียร์ (ปฏิเวธ อุทัยเฉลิม) – เนื้อร้อง ทำนอง
การตอบรับ

เพลง รักจริงจัง ติดอันดับสูงสุด 3 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 26 สิงหาคม พ.ศ. 2559 ที่มีคนดาวน์โหลดมากที่สุด
การตอบรับ > ชาร์ต

| ชาร์ต (พ> ศ. 2560) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต : 3
JOOX Top 100 Chart: 86
แคตเรดิโอ ชาร์ตท็อป 30: 8
อีเอฟเอ็ม ท็อป แอรเพลย์ ท็อป 100: 37
รายชื่อแชมเปียนทั้งหมดของดับเบิลยูดับเบิลยูอี

สำหรับภาพรวม ดูที่ ดับเบิลยูดับเบิลยูอี
แชมป์คนปัจจุบัน

รอว์
| เข็มขัดแชมป์ | แชมป์คนปัจจุบัน | แชมป์คนปัจจุบัน | สมัย | วันที่ชนะ | ระยะเวลา วันครอง | สถานที่ | หมายเหตุ | อ้างอิง |
| --- | --- | --- | --- | --- | --- | --- | --- | --- |
| World Heavyweight Championship |  | Seth "Freakin" Rollins | 1 | May 27, 2023 | 503 | Jeddah, Saudi Arabia | ชนะ AJ Styles ในทัวร์นาเมนต์รอบสุดท้ายใน Night of Champions เป็นแชมป์คนแรก |  |
| Women's World Championship |  | Rhea Ripley | 1 | April 1, 2023 | 559 | Inglewood, California | ชนะ Charlotte Flair ใน WrestleMania 39 คืนที่ 1 คว้าแชมป์ SmackDown Women's Championship และเปลี่ยนชื่อเป็น Women's World Championship วันที่ 12 มิถุนายน 2023 |  |
| Intercontinental Championship |  | Gunther | 1 | June 10, 2022 | 854 | Baton Rouge, Louisiana | ชนะ Ricochet ใน SmackDown คว้าแชมป์ในตอนสังกัด SmackDown และถูกดราฟท์มา Raw |  |

สแมคดาวน์
| เข็มขัดแชมป์ | แชมป์คนปัจจุบัน | แชมป์คนปัจจุบัน | สมัย | วันที่ชนะ | ระยะเวลา วันครอง | สถานที่ | หมายเหตุ | อ้างอิง |
| --- | --- | --- | --- | --- | --- | --- | --- | --- |
| WWE Championship |  | Roman Reigns | 4 | April 3, 2022 | 922 | Arlington, Texas | ชนะ Brock Lesnar ใน WrestleMania 38 คืนที่ 2 ในการรวมแชมป์ซึ่ง Reigns ป้องกันแชมป์ Universal Championship ของ SmackDown อีกเส้น ทำให้ Reigns เป็นแชมป์ Undisputed WWE Universal Championship เดิมเขาปรากฎตัวทั้งสองแบรนด์ในฐานะแชมป์รวม แต่ภายหลังเขาก็ได้ถูกดราฟท์มาสังกัด SmackDown |  |
| Universal Championship |  | Roman Reigns | 2 | August 30, 2020 | 1503 | Orlando, Florida | ชนะ "The Fiend" Bray Wyatt แชมป์ก่อนหน้าและ Braun Strowman ในกติกาสามเส้าใน Payback หลังคว้าแชมป์WWE Championship ของแบรนด์ Raw ใน WrestleMania 38 คืนที่ 2 วันที่ 3 เมษายน 2022 ทำให้ Reigns เป็นแชมป์ Undisputed WWE Universal Championship เดิมเขาปรากฎตัวทั้งสองแบรนด์ในฐานะแชมป์รวม แต่ภายหลังเขาก็ได้ถูกดราฟท์มาสังกัด SmackDown |  |
| WWE Women's Championship |  | Iyo Sky | 1 | August 5, 2023 | 433 | Detroit, Michigan | ชนะ Bianca Belair โดยใชืสิทธิ์กระเป๋า Money in the Bank ใน SummerSlam. |  |
| United States Championship |  | Logan Paul | 1 | November 4, 2023 | 342 | Riyadh, Saudi Arabia | ชนะ Rey Mysterio ใน Crown Jewel. |  |
แท็กทีม
| เข็มขัดแชมป์ | แชมป์คนปัจจุบัน | แชมป์คนปัจจุบัน | สมัย | วันที่ชนะ | ระยะเวลา วันครอง | สถานที่ | หมายเหตุ | อ้างอิง |
| --- | --- | --- | --- | --- | --- | --- | --- | --- |
| Raw Tag Team Championship |   | The Judgment Day (Finn Bálor and Damian Priest)† | 2 | October 16, 2023 | 361 | Oklahoma City, Oklahoma | ชนะ Cody Rhodes และ Jey Uso ใน Raw. |  |
| SmackDown Tag Team Championship |   | The Judgment Day (Finn Bálor and Damian Priest)† | 2 | October 16, 2023 | 361 | Oklahoma City, Oklahoma | ชนะ Cody Rhodes และ Jey Uso ใน Raw. |  |
| WWE Women's Tag Team Championship |   | Katana Chance and Kayden Carter† | 1 | December 18, 2023 | 298 | Des Moines, Iowa | ชนะ Chelsea Green และ Piper Niven ใน Raw. |  |
วัดเลา

| วัดเลา |
| --- | --- |


ที่ตั้ง: เลขที่ 40 ซอยพระรามที่ 2 ซอย 51 ถนนพระรามที่ 2 แขวงท่าข้าม เขตบางขุนเทียน กรุงเทพมหานคร 10150
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเลา เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสนามชัย ในแขวงท่าข้าม เขตบางขุนเทียน กรุงเทพมหานคร
วัดเลาเป็นเก่าแก่ที่สร้างมาตั้งแต่สมัยอยุธยาและน่าจะร้างไป มีเพียงผนังของอุโบสถที่ทึบตัน เล่ากันว่าเดิมมีชาวลาวเพชรบุรีและราชบุรีมาอาศัยบริเวณนี้ จึงเรียกว่า "วัดลาว" และภายหลังเพี้ยนเสียงเป็น "วัดเลา" วัดได้รับการบูรณะในปี พ.ศ. 2466 ครั้นระหว่าง พ.ศ. 2476–2477 ท่านพระเทพสิทธินายก เจ้าอาวาสในขณะนั้นได้จัดการสร้างโรงเรียนพระปริยัติธรรมขึ้นหลังหนึ่ง ตัวโรงเรียนเป็นปั้นหยา 2 ชั้น ยาว 8 วา กว้าง 2 ศอก ด้านตัดมุข 5 วา ในวันที่ 7 กรกฎาคม พ.ศ. 2478 ได้จัดซื้อที่ดินขยายเขตด้านหน้าอุโบสถให้กว้างออกไปอีกเป็นเนื้อที่ 2 ไร่ 3 งาน 55 ตารางวา และในเดือนพฤศจิกายน พ.ศ. 2478 นางหมา ตลาดท่าเตียนได้ถวายที่ดินให้เป็นส่วนศาสนสมบัติอีก 12 ไร่ วัดได้รับพระราชทานวิสุงคามสีมาครั้งหลังเมื่อวันที่ 15 ตุลาคม พ.ศ. 2516
อุโบสถมีขนาด 5 ห้อง เป็นพระอุโบสถหลังใหม่ มีกำแพงแก้วล้อมรอบ ชาวบ้านดั้งเดิมในบริเวณนี้ได้พบพระพุทธรูปหินทรายจึงนำไปประดิษฐานที่พระอุโบสถ วัดมีกุฏิสงฆ์ 2 ชั้น 3 ชั้น รวม 12 หลัง ศาลาบำเพ็ญกุศลอเนกประสงค์ 2 หลัง ศาลารายฌาปนกิจ 4 หลัง
รายนามเจ้าอาวาส

พระเทพสิทธินายก (ท่านเจ้าคุณเลียบ)
พระมหาสุดใจ ธมฺมปาโล (ประเบียบ) ป.ธ.5 น.ธ. เอก
พระมหาเวก วิเวกโก (ใจภักดี) ป.ธ.5 น.ธ. เอก
พระพิศาลพัฒนพิสุทธิ์ (ท่านเจ้าคุณผูก) (ผูก ผาสุกาโม)
พระครูสกลกิจวิธาน (กล้า อภิชาโต) นธ.เอก ป.บส.